ร้านนี้อยู่ในซอยลาดพร้าววังหิน..ขับมาเรื่อยๆตามแผนที่วงในเลย ร้านอยู่ริมถนน (เหมือนจะไม่มีทีจอด) ต้องจอดกันริมถนนว่างั้น 

ร้านกาแฟ เครื่องดื่ม และ บาร์ - ภายในร้านตกแต่งได้ชิวๆบ่งบอกถึงการชอบเป็นนักสะสมของเก่าของเจ้าของร้าน มีที่นั่ง 2 ชั้นเหมือน Duplex เป็นระเบียงนั่งได้ด้านบน น่าจะรับได้ประมาณ 30 คน  นอกจากของสะสมเก่าๆ เช่น จักรยาน วิทยุ กล้อง ที่ประดับวางให้ดูกัน ยังมีการจัดสวนตะบองเพชรเล็กไว้ 

นอกจากเครื่องดื่มมีขนมปัง,วาเฟิลและไอศครีม เป็นของหวาน อาจะต่างจากร้านอื่นๆที่เป็นเค้ก โดยรวมก็รสชาติขนมกลางๆนะค่ะ แต่เครื่องดื่มทำได้โอเคเลย เราคาไม่ได้ไม่โหดมากนัก 60-80 บาท  แต่ว่าจะทำได้ช้ามาก..นั่งรอไปเรื่อยๆ ทานขนมกันหมดแล้ว เพื่อนยังไม่ได้น้ำปั่นเลย :)  กลางวันไม่ค่อยมีคนค่ะ มานั่งทานกาแฟหลังอาหารได้สบายๆ เพราะร้านเขาเก๋ไก๋ดีและราคาไม่โหดมาก  
